CELEX: 32020D1630
Language: hu
Date: 2020-11-03 00:00:00
Title: A Bizottság (EU) 2020/1630 végrehajtási határozata (2020. november 3.) az (EU) 2019/1326 végrehajtási határozatnak az ipari, tudományos és orvosi berendezések, háztartási készülékek, villamos szerszámok és hasonló eszközök, villamos világítástechnikai és hasonló készülékek, multimédia-berendezések, kapcsoló- és vezérlőkészülékek elektromágneses összeférhetősége tekintetében történő módosításáról

4.11.2020   
               
               
                  HU
               
               
                  Az Európai Unió Hivatalos Lapja
               
               
                  L 366/17
               
            
         A BIZOTTSÁG (EU) 2020/1630 VÉGREHAJTÁSI HATÁROZATA
         (2020. november 3.)
         az (EU) 2019/1326 végrehajtási határozatnak az ipari, tudományos és orvosi berendezések, háztartási készülékek, villamos szerszámok és hasonló eszközök, villamos világítástechnikai és hasonló készülékek, multimédia-berendezések, kapcsoló- és vezérlőkészülékek elektromágneses összeférhetősége tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/30/EU európai parlamenti és tanácsi irányelv (2) 13. cikkének megfelelően azokról az elektromos berendezésekről, amelyek megfelelnek az olyan harmonizált szabványoknak vagy azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv I. mellékletében megállapított alapvető követelményeknek.
                  
               
                     (2)
                  
                  
                     A Bizottság a C(2016) 7641 végrehajtási határozattal (3) felkérte az Európai Szabványügyi Bizottságot (CEN), az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI) arra, hogy a 2014/30/EU irányelv támogatása céljából dolgozzák ki és vizsgálják felül az elektromágneses összeférhetőségre vonatkozó harmonizált szabványokat.
                  
               
                     (3)
                  
                  
                     A C(2016) 7641 végrehajtási határozatban foglalt kérelem alapján a CEN és a CENELEC felülvizsgálta az alábbi harmonizált szabványokat, amelyek hivatkozásait az Európai Unió Hivatalos Lapjának (4) C sorozatában tették közzé: EN 55011:2009, EN 55014-1:2006, EN 55015:2013 és EN 55032:2012. Ennek eredményeként az alábbi harmonizált szabványok, illetve módosítások kerültek elfogadásra: az EN 55011:2016, az EN 55011:2016/A1:2017 és az EN 55011:2016/A11:2020 az ipari, tudományos és orvosi berendezésekre vonatkozóan; az EN 55014-1:2017 és az EN 55014-1:2017/A11:2020 a háztartási készülékekre, villamos szerszámokra és hasonló eszközökre vonatkozóan; az EN IEC 55015:2019 és az EN IEC 55015:2019/A11:2020 a villamos világítástechnikai és hasonló készülékekre vonatkozóan; és az EN 55032:2015 és az EN 55032:2015/A11:20 a multimédia-berendezésekre vonatkozóan.
                  
               
                     (4)
                  
                  
                     A C(2016) 7641 végrehajtási határozatban megfogalmazott kérelem alapján a CEN és a CENELEC módosította az EN 62026-2:2013 harmonizált szabványt, amelynek hivatkozása közzétételre került az Európai Unió Hivatalos Lapjának (5) C sorozatában. Ennek eredményeként elfogadásra került az EN 62026-2:2013/A1:2019 harmonizált szabvány.
                  
               
                     (5)
                  
                  
                     A Bizottság a CEN-nel és a CENELEC-kel együtt megvizsgálta, hogy az említett harmonizált szabványok megfelelnek-e a C(2016) 7641 végrehajtási határozatban foglalt kérelemnek.
                  
               
                     (6)
                  
                  
                     Az EN 55011:2016/A1:2017 és az EN 55011:2016/A11:2020 által módosított EN 55011:2016, az EN 55014-1:2017/A11:2020 által módosított EN 55014-1:2017, az EN IEC 55015:2019/A11:2020 által módosított EN IEC 55015:2019, az EN 55032:2015/A11:2020 által módosított EN 55032:2015 és az EN 62026-2:2013/A1:2019 által módosított EN 62026-2:2013 harmonizált szabványok megfelelnek az általuk lefedni kívánt és a 2014/30/EU irányelvben meghatározott alapvető követelményeknek. Ezért helyénvaló az említett harmonizált szabványok hivatkozásait és a kapcsolódó módosító szabványokat az Európai Unió Hivatalos Lapjában közzétenni.
                  
               
                     (7)
                  
                  
                     Az (EU) 2019/1326 bizottsági végrehajtási határozat (6) I. melléklete felsorolja a 2014/30/EU irányelvnek való megfelelés vélelmét megalapozó harmonizált szabványok hivatkozásait. Annak érdekében, hogy a 2014/30/EU irányelv támogatására kidolgozott harmonizált szabványok hivatkozásai egyetlen jogi aktusban szerepeljenek, az említett szabványok hivatkozásait és a vonatkozó módosító szabványok hivatkozásait bele kell foglalni az említett mellékletbe.
                  
               
                     (8)
                  
                  
                     Ezért az Európai Unió Hivatalos Lapjának C sorozatában vissza kell vonni a következő harmonizált szabványok hivatkozásait, az azokra vonatkozó módosító vagy helyesbítő szabványok hivatkozásaival együtt: az EN 55011:2009/A1:2010 által módosított EN 55011:2009, az EN 55014-1:2006/A1:2009 és az EN 55014-1:2006/A2:2011 által módosított EN 55014-1:2006, az EN 55015:2013, az EN 55032:2012/AC:2013 által helyesbített EN 55032:2012, valamint az EN 62026-2:2013.
                  
               
                     (9)
                  
                  
                     Az (EU) 2019/1326 végrehajtási határozat II. melléklete felsorolja a 2014/30/EU irányelvet támogató azon harmonizált szabványok hivatkozásait, amelyeket visszavontak az Európai Unió Hivatalos Lapjának C sorozatában. Ezért helyénvaló ezeket a hivatkozásokat a vonatkozó módosító vagy helyesbítő szabványokra való hivatkozásokkal együtt belefoglalni az említett mellékletbe.
                  
               
                     (10)
                  
                  
                     Annak érdekében, hogy a gyártóknak elegendő idejük legyen felkészülni az EN 55011:2016/A1:2017 és az EN 55011:2016/A11:2020 által módosított EN 55011:2016, az EN 55014-1:2017/A11:2020 által módosított EN 55014-1:2017, az EN IEC 55015:2019/A11:2020 által módosított EN IEC 55015:2019, az EN 55032:2015/A11:2020 által módosított EN 55032:2015 és az EN 62026-2:2013/A1:2019 által módosított EN 62026-2:2013 harmonizált szabványok alkalmazására, a következő harmonizált szabványok hivatkozásainak, valamint az azokra vonatkozó módosító vagy helyesbítő szabványok hivatkozásainak a visszavonását indokolt távolabbi időpontra halasztani: az EN 55011:2009/A1:2010 által módosított EN 55011:2009, az EN 55014-1:2006/A1:2009 és az EN 55014-1:2006/A2:2011 által módosított EN 55014-1:2006, az EN 55015:2013, az EN 55032:2012/AC:2013 által helyesbített EN 55032:2012, valamint az EN 62026-2:2013.
                  
               
                     (11)
                  
                  
                     Az (EU) 2019/1326 végrehajtási határozatot ezért ennek megfelelően módosítani kell.
                  
               
                     (12)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1326 végrehajtási határozat I. melléklete e határozat I. mellékletének megfelelően módosul.
         
         
            2. cikk
            Az (EU) 2019/1326 végrehajtási határozat II. melléklete e határozat II. mellékletének megfelelően módosul.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. november 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/30/EU irányelve (2014. február 26.) az elektromágneses összeférhetőségre vonatkozó tagállami jogszabályok harmonizálásáról (HL L 96., 2014.3.29., 79. o.).
         
            (3)  A Bizottság C(2016)7641 végrehajtási határozata (2016. november 30.) az elektromágneses összeférhetőségre vonatkozó tagállami jogszabályok harmonizálásáról szóló, 2014. február 26-i 2014/30/EU európai parlamenti és tanácsi irányelvet támogató harmonizált szabványok tekintetében az Európai Szabványügyi Bizottsághoz, az Európai Elektrotechnikai Szabványügyi Bizottsághoz és az Európai Távközlési Szabványügyi Intézethez intézett szabványosítási kérelemről.
         
            (4)  HL C 246., 2018.7.13., 1. o.
         
         
            (5)  HL C 246., 2018.7.13., 1. o.
         
         
            (6)  A Bizottság (EU) 2019/1326 végrehajtási határozata (2019. augusztus 5.) az elektromágneses összeférhetőségre vonatkozóan a 2014/30/EU európai parlamenti és tanácsi irányelv támogatása céljából kidolgozott harmonizált szabványokról (HL L 206., 2019.8.6., 27. o.).
      
      
         
            I. MELLÉKLET
            Az (EU) 2019/1326 végrehajtási határozat I. melléklete a következő bejegyzésekkel egészül ki:
            
               
                           Sorszám
                        
                        
                           A szabvány hivatkozása
                        
                     
                           „10.
                        
                        
                           EN 55011:2016
                           Ipari, tudományos és orvosi berendezések. A rádiófrekvenciás zavarok jellemzői. Határértékek és mérési módszerek
                           EN 55011:2016/A1:2017
                           EN 55011:2016/A11:2020
                        
                     
                           11.
                        
                        
                           EN 55014-1:2017
                           Elektromágneses összeférhetőség. Háztartási készülékek, villamos szerszámok és hasonló eszközök követelményei. 1. rész: Zavarkibocsátás
                           EN 55014-1:2017/A11:2020
                        
                     
                           12.
                        
                        
                           EN IEC 55015:2019
                           Villamos világítástechnikai és hasonló készülékek rádiózavar-jellemzőinek határértékei és mérési módszerei
                           EN IEC 55015:2019/A11:2020
                        
                     
                           13.
                        
                        
                           EN 55032:2015
                           Multimédia berendezések elektromágneses összeférhetősége. Kibocsátási követelmények
                           EN 55032:2015/A11:2020
                        
                     
                           14.
                        
                        
                           EN 62026-2:2013
                           Kisfeszültségű kapcsoló- és vezérlőkészülékek. Vezérlő-készülékinterfész rendszerek (CDI-k). 2. rész: Működtető érzékelő interfész (AS-i)
                           EN 62026-2:2013/A1:2019”.
                        
                     
         
      
      
         
            II. MELLÉKLET
            Az (EU) 2019/1326 végrehajtási határozat II. melléklete a következő bejegyzésekkel egészül ki:
            
               
                           Sorszám
                        
                        
                           A szabvány hivatkozása
                        
                        
                           A visszavonás időpontja
                        
                     
                           „7.
                        
                        
                           EN 55011:2009
                           Ipari, tudományos és orvosi berendezések. A rádiófrekvenciás zavarok jellemzői. Határértékek és mérési módszerek
                           EN 55011:2009/A1:2010
                        
                        
                           2022. május 4.
                        
                     
                           8.
                        
                        
                           EN 55014-1:2006
                           Elektromágneses összeférhetőség. Háztartási készülékek, villamos szerszámok és hasonló eszközök követelményei. 1. rész: Zavarkibocsátás
                           EN 55014-1:2006/A1:2009
                           EN 55014-1:2006/A2:2011
                        
                        
                           2022. május 4.
                        
                     
                           9.
                        
                        
                           EN 55015:2013
                           Villamos világítástechnikai és hasonló készülékek rádiózavar-jellemzőinek határértékei és mérési módszerei
                        
                        
                           2022. május 4.
                        
                     
                           10.
                        
                        
                           EN 55032:2012
                           Multimédia berendezések elektromágneses összeférhetősége. Kibocsátási követelmények
                           EN 55032:2012/AC:2013
                        
                        
                           2022. május 4.
                        
                     
                           11.
                        
                        
                           EN 62026-2:2013
                           Kisfeszültségű kapcsoló- és vezérlőkészülékek. Vezérlő-készülékinterfész rendszerek (CDI-k). 2. rész: Működtető érzékelő interfész (AS-i)
                        
                        
                           2022. május 4.”